CELEX: 62020CN0189
Language: da
Date: 2020-05-05 00:00:00
Title: Sag C-189/20: Anmodning om præjudiciel afgørelse indgivet af Oberster Gerichtshof (Østrig) den 5. maj 2020 — Laudamotion GmbH mod Verein für Konsumenteninformation

24.8.2020   
            
            
               DA
            
            
               Den Europæiske Unions Tidende
            
            
               C 279/25
            
         
      Anmodning om præjudiciel afgørelse indgivet af Oberster Gerichtshof (Østrig) den 5. maj 2020 — Laudamotion GmbH mod Verein für Konsumenteninformation
      (Sag C-189/20)
      (2020/C 279/35)
      Processprog: tysk
      
         Den forelæggende ret
      
      Oberster Gerichtshof
      
         Parter i hovedsagen
      
      
         Revisionsappellant og sagsøgt: Laudamotion GmbH
      
         Revisionsindstævnt og sagsøger: Verein für Konsumenteninformation
      
         Præjudicielle spørgsmål
      
      
                  1)
               
               
                  Skal bestemmelserne i forordning (EU) nr. 1215/2012 (1), særligt artikel 25, artikel 17, stk. 3, og artikel 19, i givet fald også under hensyntagen til artikel 67, fortolkes således, at de er til hinder for en urimelighedskontrol af internationale værnetingsaftaler, jf. henholdsvis direktiv 93/13/EØF (2) og den pågældende nationale gennemførelseslovgivning?
               
            
                  2)
               
               
                  Skal artikel 25, stk. 1, første pkt., i forordning (EU) nr. 1215/2012 (»medmindre aftalen er materielt ugyldig efter loven i den pågældende medlemsstat«) fortolkes således, at en indholdskontrol efter national ret i det valgte værnetingsland — som rækker ud over det harmoniserede retsområde — dermed gøres mulig?
               
            
                  3)
               
               
                  Såfremt det første og det andet spørgsmål besvares benægtende:
                  Skal den nationale gennemførelseslovgivning, som i henhold til direktiv 93/13/EØF skal danne grundlag for en urimelighedskontrol, findes i den valgte værnetingsmedlemsstats ret eller efter princippet om lex causae (det lands lov, der i almindelighed gælder) i domstolslandet?
               
            
         (1)  Europa-Parlamentets og Rådets forordning (EU) nr. 1215/2012 af 12.12.2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EUT L 351 af 20.12.2012, s. 1).
      
         (2)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95 af 21.4.1993, s. 29).